Foto: Getty Images Argentina futboli afsonasi Diyego Maradona o‘limga olib keluvchi bedavo Alsgeymer kasalligiga chalinganini inkor qildi. «Odamlar meni Alsgeymerga chalinganimni aytishmoqda. Vaholanki bu haqda hech nimani bilishmaydi. Bu dahshatli xastalik. Odamlar Alsgeymerdan o‘lib ketishadi, men esa yo‘q. Men o‘layotganim yo‘q!» - dedi Maradona. Avvalroq 58 yoshli Maradona sog‘lig‘i bilan bog‘liq muammolar tufayli, Meksikaning «Dorados» klubi bosh murabbiyligidan ketgan edi.